b"\n_START_ARTICLE_\nOficina de Propietat Intel\xc2\xb7lectual de la Uni\xc3\xb3 Europea\n_START_SECTION_\nObjectius\n_START_PARAGRAPH_\nL'objectiu de l'EUIPO \xc3\xa9s promoure i gestionar les marques registrades i els dissenys en la Uni\xc3\xb3 Europea. S'encarrega dels procediments de |registre dels t\xc3\xadtols de Propietat intel\xc2\xb7lectual de la ind\xc3\xbastria europea, i garanteix l'acc\xc3\xa9s p\xc3\xbablic d'aquestos registres. Tamb\xc3\xa9 es comparteix amb els sistemes judicials dels Estats membres de la Uni\xc3\xb3 Europea per als judicis en casos de requeriments d'invalidaci\xc3\xb3 de t\xc3\xadtols registrats._NEWLINE_L'Oficina \xc3\xa9s una entitat p\xc3\xbablica que gaudeix d'independ\xc3\xa8ncia legal, administrativa i econ\xc3\xb2mica. Va ser creada sota el dret comunitari europeu, i \xc3\xa9s un \xc3\xb2rgan de la Uni\xc3\xb3 Europea amb la seua pr\xc3\xb2pia personalitat jur\xc3\xaddica. El Tribunal de Just\xc3\xadcia de la Uni\xc3\xb3 Europea \xc3\xa9s responsable de supervisar la legalitat de les decisions de l'Oficina, i aquesta de presentar informes pressupostaris.\n_START_SECTION_\nSimposi de jutges europeus a l'EUIPO\n_START_PARAGRAPH_\nCada dos anys l'EUIPO organitza el Simposi de Jutges Europeus sobre marques registrades i afers de disseny, amb la finalitat de promoure l'harmonitzaci\xc3\xb3 en l'aplicaci\xc3\xb3 de la normativa europea sobre marques registrades i dissenys industrials, en tots els \xc3\xa0mbits jurisdiccionals i, en particular, els tribunals. Hi existeixen tribunals estatals de la UE que mantenen disputes de jurisdicci\xc3\xb3 en la violaci\xc3\xb3 o validesa de les marques i dissenys registrades a nivell europeu. El primer Simposi va celebrar-se a Luxemburg en 1999, i des de 2001 s'organitza a Alacant. Jutges provinents dels Estats membres, com aix\xc3\xad dels membres candidats, hi assisteixen amb representants dels Tribunals de Just\xc3\xadcia dels seus pa\xc3\xafsos."